Държавен вестник, бр. 51, 2010 г., стр. 31

БРОЙ  51	
Д Ъ Р Ж А В Е Н  В Е С Т Н И К 	
СТР.  31  
	
(a)	 внасянето на средствата в капитала на ДСЦ 
(винаги в съответствие с разпоредбите на 
Търговския закон, уреждащи изискванията 
за капитала и капиталовите резерви), в 
съответствие с разпоредбите и принци­
пите, заложени в Измененото рамково 
споразумение; и
	
(b)	 средствата, внесени в капитала на ДСЦ, 
ще бъдат държани в банковите сметки на 
средствата.
4.3. Управляващият орган с настоящото заявява 
и приема, че след като вноските по JEREMIE бъ­
дат използвани като вноски в капитала на ДСЦ, 
собствеността върху тях ще се прехвърли на ДСЦ 
срещу емитирането на акционерното участие на 
ЕИФ. Акционерното участие на ЕИФ ще се при­
тежава от името на ЕИФ, но в полза и за сметка 
на Република България в съответствие с условията 
на Измененото рамково споразумение.
4.4. Управляващият орган признава и приема, 
че акционерното участие на ЕИФ представлява 
единственото право и собственост, придобита от 
ЕИФ от негово име, но в полза и за сметка на 
Република България в резултат на дейността му 
по това споразумение. 
4.5. Управляващият орган заявява, а ЕИФ по­
твърждава, че ЕИФ през цялото време ще прите­
жава акционерното участие на ЕИФ на собствено 
име, но в полза и за сметка на Република България.
4.6. След изтичането или прекратяването на 
Измененото рамково споразумение ЕИФ ще прех­
върли или внесе, в зависимост от случая, акционер­
ното участие на ЕИФ в полза на правителството на 
Република България в съответствие с разпоредбите 
на Измененото рамково споразумение.
5. Опериране с Холдинговия фонд по JEREMIE
5.1. Страните се съгласяват, че Холдинговият 
фонд по JEREMIE ще бъде учреден в рамките 
на ДСЦ.
5.2. С цел ЕИФ да оперира с Холдинговия 
фонд по JEREMIE и да осъществява дейността на 
Холдингов фонд Холдинговият фонд по JEREMIE 
ще получи вноските по JEREMIE за управление. 
За получаването на вноските по JEREMIE, упра­
влението на средствата по JEREMIE и с оглед на 
целите на това споразумение ЕИФ ще открие на 
името на ДСЦ банкова сметка на средствата, бан­
кова сметка на допълнителните средства, банкова 
сметка на недопустимите разходи по JEREMIE, 
както и всякакви други необходими банкови сметки 
на ДСЦ при подходяща финансова институция, 
работеща в рамките на Европейския съюз, която 
ще бъде избрана от ЕИФ в съответствие с прилага­
ното законодателство, включително и вътрешните 
правила и процедури на ЕИФ.
5.3. Банковата сметка на средствата, банковата 
сметка на допълнителните средства, банковата 
сметка на недопустимите разходи по JEREMIE и 
другите банкови сметки на ДСЦ винаги и във всяко 
отношение ще бъдат използвани, задължавани или 
с тях ще се разпорежда по друг начин, отделно 
от други средства на ЕИФ и ДСЦ, като те ще 
бъдат използвани изключително за осъществяване 
на дейността на холдингов фонд в съответствие с 
това споразумение.
5.4. Банковата сметка на средствата ще бъде:
	
(a)	 Заверена освен всичко друго със следните 
средства:
	
(i)	 вноските по JEREMIE, получени от 
управляващия орган и внесени в ка­
питала на ДСЦ в съответствие с член 
3.1 или член 3.2, както е приложимо;
	
(ii)	 лихвите, начислени по банковата 
сметка на средствата;
	
(iii)	приходи, събрани от управлението на 
собствените средства по баланса на 
банковата сметка на средствата в съ­
ответствие с Насоките за управление 
на собствени средства (трежъри); и
	
(b)	 задължена от надлежно оправомощени 
представители на ЕИФ със следните суми:
	
(i)	 вноски за ФП операции;
	
(ii)	 разходи за управление на средствата 
съгласно член 7.4;
	
(iii)	банкови такси във връзка с банковата 
сметка на средствата и управлението 
на средствата;
	
(iv)	 други суми, изрично оправомощени 
писмено съвместно от МИЕТ и ЕИФ.
5.5. Банковата сметка за допълнителни сред­
ства ще бъде:
	
(a)	 заверена освен всичко друго със следните 
средства:
	
(i)	 приходите от ФП операции, получени 
в съответствие с оперативните дого­
вори;
	
(ii)	 лихвите, начислени по банковата 
сметка за допълнителни средства;
	
(iii)	приходи, събрани от управлението 
на собствени средства по баланса на 
банковата сметка за допълнителни 
средства в съответствие с Насоките 
за управление на собствени средства 
(трежъри); и
	
(b)	 задължена от надлежно оправомощени 
представители на ЕИФ със следните суми:
	
(i)	 вноски за ФП операции;
	
(ii)	 разходи за управление на допълнител­
ните средства и последващи разходи 
за управление, съгласно член 7.4;
	
(iii)	недопустими разходи съгласно член 
8.1;
	
(iv)	 банкови такси във връзка с банковата 
сметка на допълнителните средства 
и управлението на допълнителните 
средства;
	
(v)	 други суми, изрично разрешени пис­
мено съвместно от МИЕТ и ЕИФ.
5.6. Всяко плащане от банкова сметка за 
недопустими разходи по JEREMIE във връзка с 
недопустими разходи, чието финансиране ЕИФ е 
изискало от МИЕТ и което е изрично оправомо­
щено от МИЕТ, може да бъде валидно направено 
от надлежно оправомощени представители на ДСЦ 
или, в зависимост от случая на ЕИФ, от негово 
име и за сметка на ДСЦ.